stanford-oval/wikipedia huggingface dataset:
Northrop Grumman

| Northrop Grumman |
| --- | --- |

Osake:  NYSE: NOC
ISIN:  US6668071029
Perustettu:  1994
Avainhenkilöt:  Wesley G. Bush
Kotipaikka:  2980 Fairview Park Drive, West Falls Church, Virginia
Toiminta-alue:  maailmanlaajuinen
Toimiala:  aseteollisuus
Tuotteet:  sotilaslentokoneet sota-alukset satelliitit tietotekniikka
Henkilöstö:  67 000 (2017)
Kotisivu:  www.northropgrumman.com
Infobox OKVirheellinen NIMI-arvo: 
Northrop Grummanin valmistama B-2 Spirit on pitkänmatkan strateginen monitoimipommikone, joka on yksi kalleimmista lentokoneista.
Northrop Grumman Corporation on yhdysvaltalainen ilmailu-, avaruus- ja puolustusvälineteollisuusyritys.
Northrop Grumman -yhtiö syntyi vuonna 1994, kun Northrop osti Grummanin.
1990-luvulla yhtiö osti Voughtin lentokoneosaston ja myi sen myöhemmin Carlyle Groupille.
Northrop Grumman on läntisten mittareiden mukaan maailman kolmanneksi suurin aseiden valmistaja. Helmikuussa 2007 se työllisti 200 000 työntekijää. Vuonna 2005 sen liikevaihto oli 20,7 miljardia dollaria eli noin 100 000 dollaria/työntekijä. Vuonna 2007 se oli Yhdysvaltain 67. suurin teollisuusyhtiö.
Toimialat

Vuoden 2009 alussa yhtiö vähensi divisiooniensa määrän seitsemästä viiteen, jotka ovat
Aerospace Systems, lentokoneet
Electronic Systems, elektroniikka
Information Systems, joka sisältää avaruustekniikan, ohjukset ja UAV-ilma-alukset
Laivanrakennus
Technical Services, joka lienee tukitoiminto
Toimialat > Aerospace eli ilmailu- ja avaruustekniikka

Yhtiö on rakentanut B-2 Spirit, E-8 Joint STARS ja F-5 Freedom Fighter lentokoneita sekä RQ-4 Global Hawk-UAV-aluksia Yhdysvaltain ilmavoimille.
Yhdysvaltain laivastolle se on valmistanut BQM-74 Chukar, C-2 Greyhound, E-2 Hawkeye ja EA-6B Prowler lentokoneita. Se on tehnyt osia mm. F/A-18 Hornet-lentokoneisiin, jonka alkuperäinen suunnittelija Northtrop oli 1970-luvun alussa.
Yhtiön avaruusosa on tehnyt NASAlle satelliitteja ja Yhdysvaltain ohjuspuolustuksen eri nimillä tunnetulle organisaatiolle eri järjestelmiä.
Toimialat > Tutkat ja muut sensorit

Northrop Grumman Electronic Systems on kehittänyt monia sotilaallisia sensoreita.
Toimialat > Muita liiketoimia

Yhtiö tekee IT-tekniikkaa Yhdysvaltain liittovaltiolle ja osallistuu nk. huumeiden vastaiseen sotaan.
Aiheesta muualla

Wikimedia Commonsissa on kuvia tai muita tiedostoja aiheesta .
Northrop Grumman web site
Northrop Grumman Careers Site (Arkistoitu – Internet Archive)
A summary of the company from Oligopoly Watch (Arkistoitu – Internet Archive)
Northrop Grumman product list (Arkistoitu – Internet Archive)
Interview with Northrop Grumman CEO, Feb. 12, 2006.
Patents owned by Northrop Grumman US Patent & Trademark Office. Arkistoitu 17.10.2015. Viitattu December 6.
Nyrkkiposti

Nyrkkiposti oli vuosien 1960 ja 1976 välillä julkaistu suomalainen miehille suunnattu yleisaikakauslehti, joka sisälsi pehmopornoa, miesten seikkailukertomuksia, skandaaliuutisia ja tutkivaa journalismialähde?. Lehden perusti 1960 Mauri Lintera nimellä Nyrkki ja vuonna 1968 nimeksi tuli Nyrkkiposti.  Vuonna 1977 lehti muuttui Nykyposti-lehdeksi. Nyrkki-lehden kirjoittajiin kuului muun muassa Veikko Ennala.
Nyrkkipostin päätoimittajaksi vuonna 1968 nimitetty Isto Lysmä onnistui nostamaan lehden levikin 80 tuhannesta 200 tuhanteen, mutta tuli irtisanotuksi kerrottuaan vuonna 1974 Suomen Kuvalehdelle (SK 24/1974) lehtensä arveluttavista työmenetelmistä. Lysmän mukaan lehdestä saatettiin soittaa julkisuuden henkilölle ja pyytää haastattelua. Kun henkilö kieltäytyi, häntä uhattiin että ellei anna haastattelua, lehti kertoo että hänellä on avioton lapsi. Tämän henkilö tietenkin kiisti, jolloin puhelu päätettiin ja tehtiin juttu otsikolla ”NN kieltää aviottoman lapsensa”. Pian tämän jälkeen skandaalilehdistöä laitettiin kuriin säätämällä laki yksityiselämää loukkaavasta tiedon levittämisestä.
Lehden nimi

Lehden nimi tarkoittaa postituksen sijasta tuttavan tai muun luotetun henkilön mukana toiselle henkilölle vietyä viestiä.
Lehti toimi eri aikoina eri nimillä ja eri kustantajien julkaisemana:
Nyrkki: maailman hurjimpia tosielämän seikkailuja (1960–1968, Kustannusliike Pan)
Nyrkkiposti (1968–1972, UK-lehdet)
NP: nyrkkiposti (1974–1976, Lehtimiehet, ISSN: 0355-4309)
Super nyrkkiposti: viihteellinen aikakauslehti (1976, Lehtimiehet, ISSN: 0355-4732)
Nykyposti (1977–2004, Pop-lehdet, ISSN: 0355-9637)
Aiheesta muualla

FinnSleaze! Finnish Men's Magazines of the 1950s - 1970s
Kari Elkelä: Pin-up kalleria 3: Nyrkki sci.fi.  2005. Arkistoitu 24.9.2015.
Pönttövuoren rautatietunneli

| Pönttövuoren tunneli |
| --- | --- |
Paikkakunta:  Laukaa, Keski-Suomi
Maa:  Suomi
Koordinaatit:  62°14′27″N, 26°04′19″E (vanha) 62°14′17″N, 26°04′19″E (uusi)
Avattu:  1918 (vanha) 1995 (uusi)
Suljettu:  1995 (vanha)
Pituus:  1 223 m (vanha) 1 429 m (uusi)
Raiteita:  1 (vanha) 1 (uusi)
Ylläpitäjä:  Väylävirasto
Pönttövuoren käytöstä poistettu tunneli vuonna 2012.
Pönttövuoren tunneli on rautatietunneli Jyväskylä–Pieksämäki-rataosuudella Laukaassa, lähellä Lievestuoretta ja Jyväskylän (entinen Jyväskylän maalaiskunta) rajaa. Tunneleita on kaksi. Niistä vanhempi valmistui vuonna 1918, ja se on 1 223 metriä pitkä. Uudempi valmistui 1995, ja se on 1 429 metriä pitkä. Vain uudempi tunneli on nykyään käytössä.
Historia > Vanha tunneli

Jyväskylä–Pieksämäki-rataa rakennettaessa vuonna 1914 päätettiin alun perin kiertää Pönttövuori. Ratalinjan oikaisemiseksi päädyttiin kuitenkin tunnelin rakentamiseen. Sitä ennen Suomessa oli puhkaistu vain 156-metrinen Pohjankurun tunneli rantaradalla. Tunnelin vaativuuden vuoksi otettiin ensimmäisen kerran Suomessa käyttöön runsaasti koneita. Tunnelin rakentaminen alkoi vuonna 1914. Sitä valmistui käsityönä 30 ja konetyönä lähes 60 metriä kuukaudessa. Juhannusaattona 1917 tunnelia kummastakin päästä louhineet ryhmät kohtasivat vuoren sisällä. Kolmen vuoden rakennustöiden aikana kuoli kuusi rakentajaa. Useimmiten syynä oli poran osuminen räjähtämättömään dynamiittiin. Kiskot Pönttövuoren tunneliin saatiin vuoden 1918 alussa. Vanha tunneli on 1 223 metriä pitkä, ja se oli Suomen pisin tunneli vuoteen 1964 saakka, jolloin Jyväskylä–Haapajärvi-rataosuudelle valmistui 2 734 metrin pituinen Kangasvuoren tunneli.
Tunneliin virtaava vesi oli varsinkin talvisaikaan ongelmana. Tämä ratkaistiin peittämällä tunnelin suuaukot verhoilla ja myöhemmin kummassakin päässä olleilla pariovilla. Tunnelin päissä oli vahtituvat ja opastimet.
Vanhempi tunneli ratakiskoineen on poistettu käytöstä. Se on tunnettu kulttuurihistoriallisena ”Savon ja Hämeen rajana”. Huomionarvoinen piirre vanhassa tunnelissa on sen suoruus: tunnelin toinen pää on koko ajan näkyvissä.
Tunneli siirtyi marraskuussa 2024 paikallisen yrityksen Sora-Manninen Oy:n omistukseen.
Historia > Uusi tunneli

Vanha tunneli kävi liian matalaksi, kun Jyväskylä–Pieksämäki-rataosuutta sähköistettiin vuonna 1995. Tunnelia olisi pitänyt laajentaa, mutta halvemmaksi tuli rakentaa vanhan viereen lähes 200 metriä pidempi uusi tunneli. Uuden tunnelin pituus on 1 429 metriä.
Aiheesta muualla

Pönttövuoren tunneli, osa 11. Täydennysosa. Tietosanakirja 1922. (Rakentamisaikainen artikkeli.)
Pönttövuoren tunnelin rakennustöitä Jyväskylän puoleisella tunnelinsuulla toukokuussa 1917.
Alexis Gripenberg

Alexis Gripenberg.
Claës Alexis Konstantin Gripenberg (17. tammikuuta 1852 Hamina – 10. maaliskuuta 1927 Helsinki) oli suomalainen virka- ja valtiopäivämies, itsenäisyysaktivisti ja diplomaatti. Hän oli itsenäisen Suomen ensimmäinen lähettiläs Ruotsissa vuosina 1918–1919.
Sambianmedestäjä

| Sambianmedestäjä |
| --- | --- |
 Sambianmedestäjä kuvattuna v. 2022 Angolassa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  oustaleti
Kaksiosainen nimi
 Cinnyris oustaleti  Barboza du Bocage, 1878 
Synonyymit
 Nectarinia oustaleti 
Infobox OKNimi-testi OKIUCN-testi OK: 
Sambianmedestäjä (Cinnyris oustaleti) on medestäjien heimoon kuuluva varpuslintu.
Levinneisyys

Sambianmedestäjää tavataan Angolassa, Malawissa, Tansaniassa ja Sambiassa. Lajin kannankehitys on vakaa, ja se on luokiteltu elinvoimaiseksi.
Väliaikamerkki

Turkkilaisen Voice of Turkey -aseman väliaikamerkki äänitettynä vuonna 2013.
Äänitiedostojen kuunteluohjeet
Väliaikamerkki on radioaseman tai -kanavan tunnussävel, joka soitetaan tavallisimmin lähetyksen alussa tai ohjelmien välissä. Niitä käytetään varsinkin ulkomaanlähetyksissä, mutta myös paikallisilla radiokanavilla. Väliaikamerkillä on useita tehtäviä:
Sitä voi kuuntelija, erityisesti DX-kuuntelija käyttää apunaan virittäessään vastaanottimensa oikealle taajuudelle. Tällä oli merkitystä varsinkin radiotoiminnan alkuaikoina, jolloin monissa vastaanottimissa ei ollut näkyvissä taajuusasteikkoa, ja kullakin asemalla säännöllisesti toistuvan äänimerkin avulla oli asema helppo oppia tunnistamaan.
Se tiedottaa toisille radioasemille, että taajuus on käytössä
Sen avulla radioaseman voi tunnistaa siinäkin tapauksessa, että kuuntelija ei osaa sitä kieltä, jolla ohjelmat lähetetään.
Väliaikamerkillä voi olla myös muita toiminnallisia tehtäviä; ennen sitä mm. käytettiin avustamaan lähetyksen siirrossa valtakunnallisesta maakuntalähetyksiin ja takaisin. Vielä nykyäänkin tietokoneet voivat tarkkailla  taajuutta väliaikamerkin varalta ja toimia sen perusteella ennalta ohjelmoidulla tavalla.
Tapa, että jokaisella radioasemalla on oma väli­aika­merkkinsä, sai alkunsa Euroopassa 1920- ja 1930-luvuilla, ja sitä jatkettiin vielä sen jälkeenkin, kun oli siirrytty lyhyt­aalto­lähetyksiin. Digitaalisten viritys­järjestelmien tultua käyttöön väliaikamerkkien käyttö on vähentynyt, mutta ei täysin lakannut. Vastaavia asemantunnisteita käytetään yhä myös mm. ilmailussa ja merenkulussa radiosuunnistuslaitteiden (VOR, ILS, NDB, DME tms.) tunnistamiseen ja toimintakunnon varmistamiseen. Tällöin kullakin yksittäisellä suunnistuslaitteella on oma morseaakkostunnisteensa, jota se normaalisti toimiessaan jatkuvasti lähettää.
Suomen Yleisradion väliaikamerkki

"Pim-pam-pulla" eli Suomen Yleisradion väliaikamerkki alkoi soida Yleisradiossa vuonna 1930. Ensin sitä soitettiin kanteleella. Maisteri Eino Palola ehdotti Yleisradion johtokunnalle vuonna 1930, että Suomi hankkisi oman väliaikamerkin muiden radioyhtiöiden tapaan. Tästä järjestetyn kilpailun voitti A. O. Väisäsen ehdottama kantelesävelmä, joka on peräisin 1700-luvulta. Vuosina 1931–1978 Yleisradion väliaikamerkki soitettiin sähköllä toimivalla teräskampalaitteella. Kyseinen laite oli yleisön nähtävillä KAVIn radio- ja tv-arkiston ”Samalla taajuudella” -näyttelyssä talvella 2017. Teräskampalaitteen jälkeen väliaikamerkkiä on soitettu tietokoneella.
Eri radiokanavien väliaikamerkkejä

Alankomaat – Radio Netherlands: Alankomaiden vapaussodan aikainen laulu Merck toch hoe sterck putkikelloilla soitettuna
Argentiina – Radiodifusión Argentina al Exterior: kahdksan ensimmäistä säveltä Carlos Gardelin laulusta Mi Buenos Aires querido
Australia – Radio Australia: Tanssi, Matilda putkikelloilla soitettuna
Etelä-Korea – KBS World Radio: Dawn.
Filippiinit – Far East Broadcasting Company: Lord Jesus to Save Sinners.
Indonesia – Radio Republik Indonesia: Ismail Marzukin sävellys Rayuan Pulau Kelapa ("Lohdutus Kookossaarilla")
Irlanti – RTÉ Radio 1: O'Donnell Abú ("O'Donnell ikuisesti") putkikelloilla soitettuna.
Itävalta – Ö1: Kolme säveltä viritettynä O-R-F, alttoviululla soitettuna.
Japani – Radio Japan: Kazoe-uta (japanilainen laskentalaulu), さくら さくら ("Sakura Sakura" - Cherry Blossoms).
Kanada – Radio Canada International: Laulun O Canada neljä ensimmäistä säveltä pianolla tai autoharpilla soitettuina.
Kiina – China National Radio, China Radio International: Vapaaehtoisten marssi (义勇军进行曲) putkikelloilla soitettuna
Kiina – Voice of the Strait News Radio: Kolme kurin sääntöä ja kahdeksan huomion kohtaa (三大纪律八项注意) putkikelloilla soitettuna
Kuuba – Radio Habana Cuba: La Marcha del 26 de Julio ("Heinäkuun 26. päivän marssi").
Luxemburg – RTL Radio: Michel Lentzin Feierwon putkikelloilla soitettuna.
Mongolia – Voice of Mongolia: Эх орон ("Äidinmaa").
Pohjois-Korea – Pyongyang FM: 김정일장군의 노래 ("Kenraali Kim Jong-ilin laulu")
Pohjois-Korea – Voice of Korea: 김일성장군의 노래 ("Kenraali Kim Il-sungin laulu").
Puola – Polish Radio External Service: Katkelma Stanisław Moniuszkon sävelmästä Prząśniczka pianolla soitettuna
Ranska – Radio France Internationale: elektronista diskomusiikkia, jonka päätteeksi soitetaan Marseljeesin 8 viimeistä tahtia.
Ruotsi – Radio Sweden: Ralph Lundstenin laulu Ut i vida världen ("Ulkona avarassa maailmassa") putkikelloilla soitettuna
Saksa – Deutsche Welle: Pianoversio aariasta Es sucht der Bruder seine Brüder Beethovenin oopperassa Fidelio
Slovenia – Radio Slovenia: Elektronisesti generoitua käen kukuntaa
Suomi – Yle Radio 1: A. O. Väisäsen Yleisradiolle sovittama kannelsävelmä ("Pim-pam-pulla")
Tanska – DR P1: Drømte mig en drøm i nat, ksylofonilla soitettuna.
Ukraina – Radio Ukraine International: Reve ta stohne Dnipr shyrokyi.
Uusi-Seelanti – Radio New Zealand International: makomakon kutsuääni.
Valko-Venäjä – Radio Belarus: Radzima maja darahaja ("Rakas äidinmaani").
Vatikaani – Vatikaanin radio: Christus Vincit, huilulla soitettuna.
Venezuela – Radio Nacional de Venezuela - Canal Internacional: Alkutahdit Pedro Elías Gutiérrezin ja Rafael Bolïvarin sävelmästä Alma Llanera.
Yhdistynyt kuningaskunta – BBC World Service:
englanninkieliset ohjelmat: St Mary-le-Bow -kirkon kellot, kolme säveltä: B-B-C (B englantilaisessa sävelten nimistössä vastaa suomalaisen käytännön mukaista H:ta)
muunkieliset ohjelmat: neljä säveltä: B-B-B-E
Yhdysvallat – Trans World Radio: Charles Crozat Conversen What a Friend We Have in Jesus ("Mikä ystävä meillä on Jeesuksessa").
Yhdysvallat – Voice of America: Yankee Doodle torvisoittokunnan esittämänä
Eri radiokanavien väliaikamerkkejä > Aikaisemmin käytettyjä

Alankomaat – NPO: Het Wilhelmus -laulun seitsemän ensimmäistä säveltä soitettuna klarinetilla (Radio 1 ja Radio 5), syntetisaattorilla (Radio 3), spinetillä (Radio 4) tai carillonilla (Radio 2).
Albania – Radio Tirana: With Pickaxe and Rifle trumpetilla soitettuna.
Belgia – RTBF International: Où peut-on être mieux qu’au sein de sa famille.
Brasilia – Rádio Nacional: Luar do Sertão.
DDR – Radio Berlin International: alkutahdit laulusta Auferstanden aus Ruinen ("Noussut raunioista"), putkikelloilla soitettuna.
DDR – Radio DDR: Alkutahdit sävelmästä Wann wir schreiten Seit’ an Seit’.
Etelä-Afrikka Etelä-Afrikka – Radio RSA (South African Broadcasting Corporationin ulkomaanlähetykset apartheid-aikana): (keltakulmalepinkäisen sirkutusta ja ensimmäiset tahdit laulusta Ver in die Wereld, Kittie, kitaralla soitettuina.
Israel – Kol Yisrael: Hatikvah trumpetilla ja rummuilla soitettuna
Italia – Rai Italia Radio: Mechaanisesti jäljiteltyä kanarialinnun sirkutusta
Itävalta – Radio Austria International: orkesteriversio Johann Strauss nuoremman valssista Tonava kaunoinen (An der schönen blauen Donau).
Jugoslavia – Serbia ja Montenegro – Radio Yugoslavia, myöhemmin International Radio of Serbia and Montenegro: Jugoslavijo.
Kiina – Radio Peking (China Radio Internationalin edeltäjä): Itä on punainen (东方红) putkikelloilla soitettuna
Neuvostoliitto – Radio Moskva (Neuvostoliiton ulkomaanlähetykset): Песня о Родине ("Suuri on isänmaani"); Keskiyö Moskovassa balalaikalla soitettuna
Norja – Radio Norway International (NRK:n entiset ulkomaanlähetykset): vanha kansansävelmä Hallingdalin seudulta.
Norja – NRK P1: Teema Edward Griegin teoksesta Sigurd Josarfal.
Puola – Radio Katowice: alasimeen lyövän vasaran ääni
Puola – Radio Polonia: Frédéric Chopinin etydi op. 10 nro 12 (Vallankumousetydi)
Ranska – Radio France Internationale: Kansanlaulu Nous n'irons plus au bois trumpetilla soitettuna
Ruotsi – Radio Sweden: Alkusävelet Carl Michael Bellmanin laulusta Storm och böljor tystna r'en.
Saksa – Berliner Rundfunk: Teema Albert Lortzingin oopperasta Regina, trumpeteilla soitettuna.
Saksa – Deutschlandfunk: Dir, Land voll Lieb' und Lieben Hans Ferdinand Maßmannin teoksesta "Ich hab mich ergeben", celestalla soitettuna.
Serbia – Radio Serbia: Bože pravde.
Sveitsi – Radio Beromünster: Zit isch daa, soittorasialla soitettuna.
Tšekkoslovakia – Radio Prague: Kupředu levá ("Eteenpäin, vasemmalle") trumpetilla soitettuna; Adagio – Allegro molto Dvořákin 9. sinfoniasta.
Turkki – Voice of Turkey: Makam, pianolla soitettuna.
Venäjä – Voice of Russia: Kuoro-osuus Majestic Mussorgskyn Näyttelykuvien osasta "Kiovan suuri portti"
Venäjä – Radio Mayak: Moscow Nights vibrafonilla soitettuna
Yhdistynyt kuningaskunta – BBC World Service: lastenlaulu Oranges and Lemons trumpteilla soitettuna; ensimmäiset neljä säveltä Beethovenin 5. sinfoniasta timpanilla soitettuna; Lillibullero, trumpetilla soitettuna
Eri radiokanavien väliaikamerkkejä > Numeroasemien väliaikamerkit

Numeroasemista käytetään usein niiden väliaikamerkkien mukaisia nimiä, Lincolnshire Poacher tai Magnetic Fields; jälkimmäinen on saanut ninensä Jean Michel Jarren samannimisen albumin mukaan.
Aiheesta muualla

Interval Signal Library: Recordings of world radio broadcasting received in Japan (Sivustolla on monien radioasemien väliaikamerkit äänitteinä) kawamura-photo.sakura.ne.jp. Viitattu 29.4.2016. (englanniksi)
Die Pausenzeichnen-Datenbank de.intervalsignals.org. Arkistoitu 19.5.2016. Viitattu 29.4.2016. (saksaksi)
Uwe's Sound Library web.archive.org. Arkistoitu 9.4.2004. Viitattu 29.4.2016.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Interval signal
Käännös suomeksi
Avisaurus

| Avisaurus |
| --- | --- |
 Piirros Avisauruksesta ja Brachychampsasta.
 Myöhäisliitukausi 77–66 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Alaluokka::  Enantiornithes
Lahko::  Enantiornithiformes
Heimo::  Avisauridae
Suku::  Avisaurus  Brett-Surman & Paul, 1985
Lajit
 Avisaurus archibaldi  A. gloriae 
Katso myös
   Avisaurus Wikispeciesissä   Avisaurus Commonsissa 
Infobox OKNimi-testi OK: 
Avisaurus (tarkoittaa ”lintulisko”) oli liitukaudella elänyt lintusuku.
Avisauruksilla oli todennäköisesti 1,2 metrin siipiväli, ja ne metsästivät pienempiä lintuja, nisäkkäitä ja lentokyvyttömiä dinosauruksia.
Paleontologit uskovat, että Avisauruksilla oli pitkä kasvukausi, mutta ne jättivät poikaset selviytymään omin avuin lähes heti poikasten kuoriuduttua. Tästä seurauksena Avisaurukset saattoivat kuulua eri ekologisiin lokeroihin elinikänsä aikana, ennemmin kuin ne olisivat heti olleet petoeläimiä.
Sussundengan piiri

| Sussundengan piiri |
| --- | --- |
 Sussundengan piirin sijainti Mosambikissa.
 Koordinaatit: 19.686°S, 33.358°E 
Valtio:  Mosambik
Maakunta:  Manaca
Hallinto:  
 – hallinnollinen keskus:  Sussundenga
Pinta-ala:  7 017 km²
Väkiluku (2017):  171 056
Sussundengan piiri on Mosambikin Manican maakuntaan kuuluva piiri (port. distrito). Sen pinta-ala on 7 017 neliökilometriä (11,4 % maakunnasta) ja asukasluku oli 171 056 (VL 2017). Vuosikymmen aiemmin väkiluku oli 129 851 (VL 2007). Piirin hallintokeskus on Sussundengan kaupunki.
Piiri voidaan jakaa edelleen neljään hallintoalueeseen (port. posto administrotivas, P.A.): P.A. de Sussundenga, P.A. de Dombe, P.A. de Muhoa ja P.A. de Rotanda. Näistä Sussundenga ja Dombe ovat suurimmat, ja niissä kummassakin asui (1997) suuruusluokkaa 40 prosenttia piirin väestöstä.
Piirissä yleisin kieli oli vuonna 1997 paikalliskieliin kuuluva chitwe, jota noin 75 prosenttia väestöstä puhui äidinkielenään. Tuolloin väestöstä 27 prosenttia osasi puhua portugalia ja 73 prosenttia ei osannut.
Piirin naapureita ovat pohjoisessa Manican, Vanduzin, ja Macaten piirit, idässä  Sofalan maakunnan Buzin ja Chibabavan piirit, ja etelässä Mossurizen piiri. Lännessä on Zimbabwen Manicalandin maakunta.
Maaliskuun 14.-15. päivien välisenä 2019 yönä Beiran lähellä rantautunut sykloni Idai synnytti rankkasateita ja tulvia myös Manican maakunnassa. Esimerkiksi tieyhteyksiä vaurioitui tulvien johdosta kulkukelvottomaksi.
Käännös suomeksi
Vuoden 1938 jalkapallon maailmanmestaruuskilpailujen karsinnat

Vuoden 1938 jalkapallon maailmanmestaruuskilpailujen karsintoihin osallistui yhteensä 37 maata, joista 14 pääsi mukaan Ranskassa pelattavaan MM-turnaukseen. Isäntämaa Ranska ja hallitseva mestari Italia pääsivät MM-kilpailuihin ilman karsintaa. Kilpailut olivat toiset, joihin järjestettiin karsinta osallistuvien maiden kesken. Ensimmäisiin MM-kilpailuihin vuonna 1930 maat osallistuivat FIFA:n kutsumina. Maat jaettiin 12 lohkoon siten että lohkoissa 1-9 pelasivat Euroopan maat, lohkoissa 10-11 Amerikan maat ja lohkossa 12 Aasian maat. Afrikasta yksikään maa ei osallistunut karsintoihin.
Lohko 1

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Saksa  | 3 | 3 | 0 | 0 | 11 | 1 | +10 | 6 |
|  Ruotsi  | 3 | 2 | 0 | 1 | 11 | 7 | +4 | 4 |
|  Viro | 3 | 1 | 0 | 2 | 4 | 11 | -7 | 2 |
|  Suomi | 3 | 0 | 0 | 3 | 0 | 7 | -7 | 0 |
Saksa ja Ruotsi selviytyivät MM-kilpailuihin.
Lohko 2

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Norja | 2 | 1 | 1 | 0 | 6 | 5 | +1 | 3 |
|  Irlannin vapaavaltio | 2 | 0 | 1 | 1 | 5 | 6 | -1 | 1 |
Norja selviytyi MM-kilpailuihin.
Lohko 3

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Puola | 2 | 1 | 0 | 1 | 4 | 1 | +3 | 2 |
|  Jugoslavia | 2 | 1 | 0 | 1 | 1 | 4 | -3 | 2 |
Puola selviytyi MM-kilpailuihin.
Lohko 4

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
 Romania: 0
 Egypti: 0
Egypti luopui ja Romania selviytyi otteluitta MM-kilpailuihin.
Lohko 5

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Sveitsi | 1 | 1 | 0 | 0 | 2 | 1 | +1 | 2 |
|  Portugali | 1 | 0 | 0 | 1 | 1 | 2 | -1 | 0 |
Sveitsi selviytyi MM-kilpailuihin.
Lohko 6

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Kreikka | 2 | 2 | 0 | 0 | 4 | 1 | +3 | 4 |
|  Palestiinan brittiläinen mandaatti | 2 | 0 | 0 | 2 | 1 | 4 | -3 | 0 |
Kreikka selviytyi jatkokarsintaan.
2.kierros
|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Unkari | 1 | 1 | 0 | 0 | 11 | 1 | +10 | 2 |
|  Kreikka | 1 | 0 | 0 | 1 | 1 | 11 | -10 | 0 |
Unkari selviytyi MM-kilpailuihin.
Lohko 7

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Tšekkoslovakia | 2 | 1 | 1 | 0 | 7 | 1 | +6 | 3 |
|  Bulgaria | 2 | 0 | 1 | 1 | 1 | 7 | -6 | 1 |
Tšekkoslovakia selviytyi MM-kilpailuihin.